b'\n_START_ARTICLE_\nVladimir Vasiljevi\xc4\x8d Atlasov\n_START_SECTION_\n\xc5\xbdivljenje in delo\n_START_PARAGRAPH_\nAtlasov je znan po raziskovanju Kam\xc4\x8datke in vodenju naselitve tega polotoka. Na Kam\xc4\x8datki je ustanovil prvo rusko naselbino. Izhajal je iz velikoustju\xc5\xa1ke kme\xc4\x8dke dru\xc5\xbeine in se je preselil v Sibirijo, kjer je postal jakutski kozak. Leta 1695 je postal trgovski pomo\xc4\x8dnik anadirske postojanke._NEWLINE_Med letoma 1697 in 1699 je Atlasov vodil skupino 65. kozakov in 60. jukagirov, ki je za\xc4\x8dela raziskovati Kam\xc4\x8datko. Iz anadirske postojanke se je odpravil na jug prek Korja\xc5\xa1kega hrbta. Tamkaj\xc5\xa1njima ljudstvoma - korjakom in itelmenom - je nalo\xc5\xbeil pla\xc4\x8dilo davkov za carja in ob reki Kam\xc4\x8datka zgradil dve postojanki, ki sta postali trgovski postojanki za ruske lovce na krzno._NEWLINE_V za\xc4\x8detku leta 1701 je Atlasov od\xc5\xa1el v Moskvo, kjer so ga povzdignili v \xc4\x8dastnika kolonizacije Kam\xc4\x8datke. Prvi je podrobno opisal naravo obmo\xc4\x8dja in ljudstva, otoke in pokrajine ob Kam\xc4\x8datki, \xc4\x8cukotki in Japonski. Kasneje se vrnil v Moskvo z japonskim trgovcem Dembeijem, ki je do\xc5\xbeivel brodolom. Dembei je bil prvi, ki je pou\xc4\x8deval japon\xc5\xa1\xc4\x8dino v Rusiji. Atanasova so ubili med vstajo voja\xc5\xa1kih uslu\xc5\xbebencev na Kam\xc4\x8datki.'